**YOUCAT for Kids – Hefte D – Samling 7, Økt 2**

**Hovedtema:** De 10 bud

**Øktens tema:** Fra middelalderen til renessansen og reformasjonen

**Læringsmål**

* Å lære om Kirken i middelalderen og renessansen.
* Å lære om Vatikanet.
* Å lære om noen av de store kunstnerne fra renessansen.
* Omfatter følgende spørsmål i YOUCAT for Kids: 112 – 114, 116, 118, 122, 124, 126, 128,130 og 133.

**En kort oversikt over gjennomføringen:**

1. – Opprop, samtale, litt lek/noe morsomt/sosialt
2. – Tidslinjen: Kirkens historie
3. – Dagens Personer og en praktisk aktivitet: Michelangelo og Leonardo da Vinci
4. – Et opplegg om Vatikanet her (tillegg)
5. – Et eget opplegg om «Klosterlasse» (tillegg)

**Du trenger:**

* Ressursark om overgangen fra middelalderen til renessansen, med info om reformasjonen.
* Oppgaveark til barna (tilhører ressursarket ovenfor; til punkt 2)
* Michelangelo-ressurser:

Film: <https://www.spireserien.no/kunst-og-h%C3%A5ndverk>

* **Da Vinci-ressurser:**   
  Da Vinci-oppgave (se side 15): <https://www.minskole.no/DynamicContent/%5CDocuments%5C54-048e1e7c-951d-4a51-99a9-dfd025650e81.pdf>

Da Vinci-ressurs: <https://www.forskning.no/arkeologi-filosofiske-fag-kunsthistorie/her-kan-du-lese-da-vincis-notatbok/650698>, Film: <https://www.spireserien.no/kunst-og-h%C3%A5ndverk>

**Gjennomføringen av økten**   

1. **Opprop, samtale og repetisjon**   
   Med mindre du har denne økten rett etter en annen økt (m.a.o. har du kanskje gjennomført økt 1 til denne samlingen, og har tid til å gjøre økt 2 også), så pass alltid på å rope opp alles navn. Deretter passer det å prate litt om løst og fast, høre hva de har gjort siden sist, og spesielt be dem fortelle litt om hva de husker fra forrige økt eller samling.
2. **Kirkens historie: Middelalderen, Renessansen og Reformasjonen.**

Som katolikker ser vi ofte litt ambivalent på Den katolske kirke i middelalderen. Mange har kritisert Kirken for mye under denne epoken som ofte også blir kalt for «The dark ages». Vi har etterhvert skjønt at det historisk sett ikke var så negativt som de protestantiske historikerne i ettertid har ville ha det til, men det er klart at Kirken hadde mye makt, og enhver som har makt kan lett misbruke den.

Når vi ser tilbake på samfunnet på den tiden, så var det gjennomsyret av de kristne normer og regler, og da kan vi ikke komme utenom de 10 bud. Det passer derfor fint å fortsette å snakke om de 10 bud når dere fordyper dere videre i kirkehistorien. De 10 bud forsvant heller ikke over natten pga. reformasjonen. De var like viktige for de protestantiske kristne som de katolske, selv om det etter hvert ble (er) noen forskjeller på oppstillingen av budene hos katolikkene og protestantene.

I ressursene som tilhører denne økten og dette punktet fra nettsiden får du hjelp til å gjennomgå noe av det viktigste, det som er mest relevant når det gjelder overgangen fra middelalderen til reformasjonen. Her finnes i tillegg en kort presentasjon av reformasjonen, og et oppgaveark som barna kan bruke mens du gjennomgår.

1. **Dagens personer og en praktisk aktivitet**

Det er ikke helt lett å velge hvem å trekke frem når man blant annet skal snakke om renessansen. I kirkehistorisk sammenheng kan det fort bli mange teologer og helgener, derfor velger vi her et par av tidens store kunstnere: Michelangelo og Leonardo da Vinci.

**Michelangelo**, som var en av renessansens største fresco-malere, kan det være nyttig å lære litt om, ettersom man ser mye av hans kunst i Vatikanet og forskjellige kirker i Roma og i andre byer i Italia. Hans kunst har fått enorm betydning i ettertid. Hva han greide å gjøre i temmelig ung alder er helt utrolig!! Ta gjerne en titt på ressursarket om Michelangelo. Det ligger også en kort film om ham i ressursene.

Kanskje holder det kun lære om Michelangelo, og ikke om da Vinci i tillegg (eller omvendt)-? Hvis dere ønsker å gjøre en aktivitet tilknyttet Michelangelo, så kan dere f.eks. prøve å **lage egne fresker.**

En freske er ofte et veggmaleri, men det handler også om typen maling som brukes. Under «Du trenger» finner du en engelsk oppskrift step-by-step bildeforklaring på hvordan å lage freske-maling, og forslag til hvordan å bruke den. Ta gjerne en titt på dette.

**Leonardo da Vinci** er kjent for så mangt, *også* for sin kunst. Hvem har f.eks. ikke hørt om det kjente Maleriet «Mona-Lisa»? Så var han også matematiker, ingeniør og vitenskapsmann i tillegg til å være en utrolig god kunstner. I ressursene finner du en kort presentasjon om han, og du finner også en kortfilm, lik den om Michelangelo.

Hvis du ønsker å gjøre en da Vinci oppgave, så prøv gjerne den fra s. 15 i denne ressursen: <https://www.minskole.no/DynamicContent/%5CDocuments%5C54-048e1e7c-951d-4a51-99a9-dfd025650e81.pdf>

1. **Tilleggsressurser: Vatikanet og «Klosterlasse»**

Kanskje har du mye tid med katekesegruppa di, eller du ønsker å gjøre noe helt annet enn det som står i økta ovenfor her.

Da kan du sjekke ut ressursen om «Vatikanet for barn» som ligger i ressursene. Det finnes også en ressurs om en som har det merkelige navnet «Klosterlasse». Egentlig het han Lauritz Nielssøn, og var en nordmann som jobbet aktivt for å beholde katolisismen i Norge etter reformasjonen.

Lykke til med dagens økt!